1987R3730 — SL — 01.10.1995 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA SVETA (EGS) št. 3730/87

z dne 10. decembra 1987

o splošnih pravilih za dobavo hrane iz intervencijskih zalog imenovanim organizacijam za razdeljevanje najbolj ogroženim osebam v Skupnosti







SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe, ob upoštevanju predloga Komisije, ob upoštevanju mnenja Evropskega parlamenta ( 1 ), ker je po izjemno hladni zimi leta 1986/1987 nekaj mesecev v letu 1987 Skupnost izvajala ukrepe, ki so vključevali dobavo različnih živil dobrodelnim organizacijam za razdeljevanje najbolj ogroženim osebam v Skupnosti; ker je iz poročil držav članic in različnih dobrodelnih organizacij, vključenih v te ukrepe, razvidno, da so bili le-ti velike vrednosti za upravičence, toda tudi da ti ukrepi povzročajo finančne težave in težave pri razdeljevanju številnim zadevnim organizacijam; ker ima Skupnost prek svojih intervencijskih zalog različnih kmetijskih proizvodov možnost, da bistveno prispeva k blaginji svojih najbolj ogroženih državljanov; ker je v interesu Skupnosti in v skladu s cilji skupne kmetijske politike, da se ta možnost izkoristi dolgotrajno, dokler se zaloge ne znižajo na običajno raven z uporabo primernih ukrepov; ker bi morale izkušnje, pridobljene z uporabo zgoraj navedenih ukrepov pripomoči k organizaciji poznejših ukrepov podobne narave; ker je primerno združiti v eno besedilo pravno podlago za izvajanje takšnih ukrepov, SPREJEL NASLEDNJO UREDBO:







Člen 1

Ukreniti je treba vse potrebno, da je blago iz intervencijskih zalog na voljo imenovanim organizacijam za razdeljevanje hrane najbolj ogroženim osebam v Skupnosti. Te osebe prejmejo hrano brezplačno ali po ceni, ki v nobenem primeru ni višja od tiste, ki je upravičena s stroški, ki jih imajo določene organizacije z izvajanjem ukrepov. Razdeljevanje se izvede v skladu z letnim načrtom, ki ga izdela Komisija na podlagi informacij držav članic.

▼M1

Kadar proizvod začasno ni na razpolago v intervencijskih zalogah Skupnosti med izvajanjem letnega načrta iz prvega pododstavka v obsegu, ki je potreben za izvajanje načrta v eni ali več državah članicah, se lahko proizvod zbira na trgu Skupnosti. Zbiranje na trgu Skupnosti se lahko izvede tudi, ko bi izvajanje načrta pomenilo prenos majhnih količin proizvodov med državami članicami iz intervencij države članice, ki ni država, kjer se proizvod potrebuje.

Kadar goveje meso ni na voljo iz intervencijskih zalog, se lahko opravijo nakupi na trgu Skupnosti z zbiranjem katerega koli drugega mesnega proizvoda.

Pogoji za zbiranje na trgu Skupnosti se določijo v skladu s postopkom, opisanim v členu 6.

▼B

Člen 2

1. Organizacije iz člena 1 določi zadevna država članica.

2. Države članice, ki želijo uporabiti to shemo, pravočasno vsako leto obvestijo Komisijo.

Člen 3

Blago iz člena 1 se določenim organizacijam izroči brezplačno. Knjigovodska vrednost takega blaga je intervencijska cena, ki se jo prilagodi s koeficienti kadar je treba upoštevati razlike v kakovosti.

Člen 4

Z upoštevanjem podrobnih pravil iz člena 6 se izdatki, ki so posledica postopkov izvedenih v skladu s to uredbo, štejejo za sestavni del izdatkov za stabiliziranje kmetijskih trgov, kakor je določeno v členu 1(2)(b) Uredbe (EGS) št. 729/70 ( 2 ). Tako se blago, ki je na voljo v skladu z določbami iz člena 1 te uredbe, financira z dodeljenimi sredstvi iz ustreznih proračunskih postavk v okviru Jamstvenega oddelka Evropskega kmetijskega usmerjevalnega in jamstvenega sklada proračuna Evropskih skupnosti. Lahko se tudi določi, da se iz tega financiranja prispeva za kritje stroškov prevoza proizvodov iz intervencijskih centrov in za kritje upravnih stroškov imenovanih organizacij, nastalih z izvajanjem te sheme, izključujoč morebitne stroške, ki jih nosijo upravičenci v okviru uporabe člena 1.

Člen 5

Komisija predloži Evropskemu parlamentu in Svetu poročilo o delovanju te sheme v najkrajšem možnem času potem, ko so informacije o prvih dveh letih njenega delovanja na voljo.

Člen 6

Podrobna pravila za uporabo te uredbe se sprejmejo po postopku iz člena 26 Uredbe (EGS) št. 2727/75 ( 3 ) in v skladuz ustreznimi določbami drugih uredb o vzpostavitvi skupne ureditve trga za kmetijske proizvode.

Člen 7

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.